Ամերիկայի հայկական հանձնախմբի գործադիր տնօրեն Բրայան Արդունին ասում է. «Սա նոր էջ է Ամերիկայի ու ամերիկյան ժողովրդի համար: Ժամանակն է համախմբվելու ու հասկանալու, թե ինչպիսի քայլեր են անհրաժեշտ նոր Կոնգրեսի ու հաջորդ վարչակազմի հետ հարաբերություններում: Մեր խնդիրները չեն փոխվել: Մենք շարունակելու ենք Կոնգրեսի անդամների ու ամերիկյան պաշտոնյաների հետ մեր շփումների ընթացքում բարձրացնել հայությանը հուզող հարցերը, մասնավորապես Թուրքիայի կողմից Հայաստանի շրջափակման, Ադրբեջանի հայության դեմ պատերազմի արդյունքում Լեռնային Ղարաբաղի իրավիճակի, Մերձավոր Արևելքում քրիստոնյաների, փոքրամասնությունների և հայկական համայնքներին վերաբերող խնդիրների հետ կապված հարցեր: Ժամանակն է, որ համայնքը միավորվի և բարձրաձայնի իր խնդիրների մասին: Երբ, օրինակ, ԱՄՆ-ի նախագահն էր հանրապետական Ռոնալդ Ռեյգանը, ամերիկահայությունը կարողացավ հասնել նրա կողմից Հայոց Ցեղասպանության ճանաչմանը»: